பெரிய பச்சைப் புறா

பெரிய பச்சைப் புறா (Green imperial pigeon) காடுகளில் வாழும் ஒரு பெரிய புறா சிற்றினமாகும். இதன் விலங்கியல் பெயர் துகுலா ஏனியா என்பதாகும். இது நேபாளம், தென்னிந்தியா மற்றும் இலங்கையிலிருந்து கிழக்கு நோக்கி தெற்கு சீனா, இந்தோனேசியா மற்றும் பிலிப்பீன்சு வரை பரவி மிகப்பெரிய வரம்பினைக் கொண்டுள்ளது.

வகைபிரித்தல் 
இதில் பதினோரு துணையினங்கள் உள்ளன:
 D. a. sylvatica (Tickell, 1833) – Indian green imperial pigeon – வட இந்தியா மற்றும் நேபாளம் முதல் தென் சீனா முதல் தாய்லாந்து மற்றும் இந்தோசீனா வரை
 தென்னிந்திய பெரிய பச்சைப் புறா (பிளைத், 1849) –தென் இந்தியா, இலங்கை
 D. a. andamanica Abdulali, 1964 – அந்தமான் தீவுகள்
 D. a. consobrina (Salvadori, 1887) – எங்கனோ தீவைத் தவிர மேற்கு சுமாத்திரா 
 D. a. polia (Oberholser, 1917) – Sunda green imperial pigeon – மலாய் தீபகற்பம் முதல் பெரிய மற்றும் சிறு சுண்டாத் தீவுகள் வரை
 D. a. palawanensis (Blasius, W, 1888)	பங்கி தீவுகள் (வடக்கு போர்னியோ) முதல் பலவான் அருகிலுள்ள தீவுகள் (தென்மேற்கு பிலிப்பைன்ஸ்)
 D. a. fugaensis (Hachisuka, 1930) – வடக்கு பிலிப்பைன்ஸ் (கலயன், கமிகுயின், ஃபுகா தீவு)
 D. a. nuchalis (Cabanis, 1882) – Maroon-naped imperial pigeon – வடக்கு லூசோன்  (வடக்கு பிலிப்பைன்ஸ்)
 D. a. aenea (Linnaeus, 1766) – Nominate subspecies – பிலிப்பைன்ஸ் (வடக்கு லூசோன் மற்றும் பலவான் தவிர)
 D. a. intermedia (Meyer, AB & Wiglesworth, 1894) – Talaud imperial pigeon – தலாட் தீவுகள் மற்றும் சங்கிஹே தீவுகள்
 D. a. paulina (Bonaparte, 1854) – Chestnut-naped imperial pigeon – சுலாவெசி,  டோகியன், பாங்காய் மற்றும் சுலா தீவுகள்.

உடலமைப்பு 
பெரிய பச்சைப் புறா அளவில் தடிமனானது. உடல் நீளம் 45 சென்டிமீட்டர் (18 அங்குலம்) ஆகும். இதன் பின்புறம், இறக்கைகள் மற்றும் வால் ஆகியவை உலோக பச்சை நிறத்தில் உள்ளன. அரக்கு நிற வாலடிடிப்பகுதியினைத் தவிர, தலை மற்றும் ஏனைய அடிப்பகுதி வெண்மையானது. ஆண் பெண் பறவைகள் ஒரே மாதிரியான தோற்றமுடையன.

பரவலும் வாழிடமும்

பச்சைப்புறா காடுகளில் வாழும் இனமாகும். இது வெப்பமண்டல தெற்கு ஆசியாவில் நேபாளம் மற்றும் இந்தியா கிழக்கே இந்தோனேசியா வரை பரவலாக வசித்து இனப்பெருக்கம் செய்யும் பறவையாகும். இது பல துணையினங்களை கொண்டுள்ளது. இதில் தனித்துவமானது சுலாவெசி துணையினம்.

நடத்தையும் சூழலியலும்
இது ஒரு மரப் புறா, மரத்தின் மேற்புறத்தில் உள்ள தாவரப் பொருட்களை உண்ணும். இது வேகமாகவும் நேராகவும் சீராக இறக்கைகளை அசைத்துப் பறக்கும் தன்மையுடையது. மரத்தில் குச்சிகளைப் பயன்படுத்திக் கூடு கட்டி வெண்ணிற முட்டைகளை இடும். இவை கூட்டமாக வாழ்வதில்லை; ஆனால் சிறிய மந்தைகளாகக் காணப்படும்.

காணப்படும் பகுதிகள்  
மேற்கு, கிழக்குத் தொடர்ச்சி மலைசார்ந்த மாவட்டங்களில் பசுங்காடுகள், இலையுதிர; காடுகள் ஆகியவற்றில் சமவெளி முதல் 300 மீ வரை பழமரங்கள் பழுக்கும் பருவத்தில் கேற்பத் திரியக் காணலாம்.  மற்ற புறாக்களைப் போலப் பெருங் கூட்டமாகத் திரள்வதில்லை.

படங்கள்

வெளி இணைப்புகள்

மேற்கோள்கள்

தெற்காசியப் பறவைகள்
பச்சைப் புறாக்கள்
தமிழ்நாட்டில் காணப்படும் பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தென்கிழக்காசியப் பறவைகள்